Á síðasta ári fékk Hafrannsóknastofnun til sín þrjá eldislaxa sem sluppu úr sjókvíum og veiddust í laxveiðiám. Fiskifræðingur bendir á að ekki veiðist nema hluti strokufiska og mismikið eftirlit sé í ánum. Slík vöktum er þó sífellt að aukast.
Hafrannsóknastofnun hefur nú gefið út nýja skýrslu með samantekt um áhrif sjókvíaeldis á íslenska laxastofna og helstu niðurstöðum rannsókna og vöktunar ársins 2020. Guðni Guðbergsson, sviðsstjóri ferskvatnssviðs, segir að með vaxandi laxeldi hafi hætta aukist á að eldisfiskar sleppi og komi upp í ár.
Það eftirlit fari fram með teljurum sem búnir eru myndavélum svo hægt sé að telja fisk sem gengur í árnar og greina hvort þar séu eldisfiskar. En einnig er safnað sýnum úr seiðum og þau upprunagreind til að sjá hvort þau koma úr eldi.
Með því að vera með mælingar á ákveðnum stöðum sé hægt að gera sér betur grein fyrir heildarfjöldanum og hlutfalli eldisfiska.